Ngohe Aromatawai: E rua, e rua, kāore rānei?

Paerewa Paetae Tikanga ā-Iwi 91826: Te tātari i te ahurea rōpū tangata

Aronga: Tikanga ā-Iwi 3.1B v1

Whiwhinga: 4

**Te Horopaki**

Ko tāu nā mahi he whakarite i tētahi kauhau rauata e āta tātari ai tētahi tikanga ahurea taketake me te whakataurite ki ahurea kē atu.

Ka whakamārama koe i ngā āhuatanga matua, ngā āhuatanga o waho, o roto me te whakatau whakaaro mō namata.

Ka aromatawaingia tāu whakatau whakaaro mō ngā āhuatanga matua, ngā āhuatanga o waho, o roto o te ahurea taketake me te whakataurite ki ahurea kē atu.

**Hei Mahi**

Ka āta whiriwhirihia e koe ngā iwi taketake hei kaupapa matua.

Ka āta wānanga, ka āta māherehere koe i ngā tikanga rangahau hei arataki i a koe i roto i tēnei mahi.

Ka āta tātarihia ētahi tikanga o ngā ahurea iwi taketake, hei tauira, te tangihanga, te kirimate, te pūrākau.

Torotorohia ngā momo peka o te rangahau e puta ai ngā taunakitanga, ngā hua e whakatinana ai i tō pūrongo, hei tauira te pākiki, te uiui tāngata, te paetukutuku ipurangi.

Ka whakataurite tētahi ahurea taketake ki ahurea kē atu. Ka whakatau whakaaro mō ngā āhuatanga o roto, o waho, o āianei, o namata.

Ka āta māherehere kia puta ai ōu whakaaro, āu huatau. Ka whakatau i āu mārohirohi.

Ka āta tuitui, ka āta whakaemi i ngā kōrero. Taunakihia āu mahi katoa.

Ka āta whakarite i tō kauhau rauata.

Kei wareware, me whakariterite e koutou ko te kaiako te roanga o te wā e tutuki ai ngā mahi katoa.

Taunakitanga: Tikanga ā-Iwi 91826 E rua, e rua, kāore rānei?

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Ka whakamārama i ngā āhuatanga matua o te ahurea rōpū tangata me te hononga ki ōna tikanga whakahaere.Ka whakatau whakaaro mō te āhua o tētahi ahurea o āianei, o namata hoki, ka taunaki ai.*Hei tauira:**Kua whakarite i tētahi kauhau rauata hei whakamārama i ngā āhuatanga matua o tētahi ahurea taketake me te hononga ki ōna tikanga whakahaere.**Kua whakatau whakaaro mō te āhua o te ahurea taketake o āianei, o namata hoki, ka taunaki ai.* | Ka whakatau whakaaro mō te āhua o tētahi ahurea o āianei, o namata hoki.Ka whakataurite ki ahurea kē atu, ka āta taunaki ai.*Hei tauira:**Kua whakarite i tētahi pūrongo whakaaturanga hei whakamārama i ngā āhuatanga matua o te ahurea taketake me te hononga ki ōna tikanga whakahaere.**Kua whakatau whakaaro mō te āhua o te ahurea taketake o āianei, o namata hoki, ka taunaki ai.**Kua whakataurite ki ahurea taketake kē atu, ka taunaki ai.* | Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea i te āhua o te ahurea mō namata. Ka whakataurite ki ahurea kē atu, ka āta taunaki ai.*Hei tauira:**Kua whakarite i tētahi pūrongo whakaaturanga hei whakamārama i ngā āhuatanga matua o te ahurea taketake me te hononga ki ōna tikanga whakahaere.**Kua tino whakatau whakaaro mō te āhua o te ahurea taketake o āianei, o namata hoki, ka taunaki ai.**Kua whakataurite ki ahurea taketake kē atu, ka āta taunaki ai.* |